**ΑΘΛΗΤΙΚΗ ΚΑΤΑΣΚΗΝΩΣΗ**

Ο αγαπημένος θεσμός της «Αθλητικής Κατασκήνωσης» επιστρέφει και φέτος το καλοκαίρι, δίνοντας τη δυνατότητα στα παιδιά να περνούν ευχάριστα τις θερινές ημέρες , υπό την επίβλεψη και την καθοδήγηση καθηγητών Φυσικής Αγωγής και έμπειρου προσωπικού.

Το πρόγραμμα απευθύνεται σε παιδιά δημοτών – κατοίκων Χαλανδρίου και υπαλλήλων του Δήμου. Πραγματοποιείται σε τρεις (3) περιόδους, δύο (2) εβδομάδων **(εκτός Σαββατοκύριακου)** και εξυπηρετεί έως επτακόσια πενήντα  (750) παιδιά συνολικά, **τα οποία κατά τη λήξη του σχολικού έτους 2024-2025, θα αποφοιτήσουν από τις τάξεις του δημοτικού σχολείου (από Α΄ έως και ΣΤ΄ Δημοτικού)**.

Τα προγράμματα που υλοποιούνται είναι προσαρμοσμένα και κατάλληλα για τις ηλικίες των παιδιών που συμμετέχουν και είναι  σχεδιασμένα από πτυχιούχους καθηγητές Φυσικής Αγωγής – προπονητές του Δήμου.

Η **πρωινή προσέλευση των παιδιών, ξεκινά στις 07:30**. Κατά τη διάρκεια του ημερήσιου προγράμματος, το οποίο  ξεκινά στις 09:00 και τελειώνει στις 13:30, τα παιδιά απασχολούνται υπό τη καθοδήγηση των προπονητών μας, σε αθλητικές δραστηριότητες που γίνονται **στους χώρους του Αθλητικού κέντρου «Ν. Πέρκιζας»**. Στις 13:30, τους προσφέρεται ελαφρύ γεύμα (σνακ)  και νερό και κατόπιν, απασχολούνται παίζοντας επιτραπέζια ή άλλου είδους ήπια παιχνίδια ή παρακολουθώντας προβολή παιδικής ταινίας. **Από τις 14:00, ξεκινά η παραλαβή των παιδιών από τους κηδεμόνες τους, με καταληκτική ώρα τις 15:30.**

Κατά τη διάρκεια κάθε περιόδου, πραγματοποιούνται εκδρομές σε χώρους αναψυχής.

Φέτος η  λειτουργία του προγράμματος, θα ξεκινήσει την  **16η Ιουνίου 2025**.

Οι περίοδοι διαμορφώνονται ως κάτωθι:

* **Α’ ΠΕΡΙΟΔΟΣ:** 16/06/2025 έως 27/06/2025
* **Β’ ΠΕΡΙΟΔΟΣ:**30/06/2025 έως 11/07/2025
* **Γ’ ΠΕΡΙΟΔΟΣ:** 14/07/2025 έως 25/07/2025.

Για τη διεξαγωγή των δραστηριοτήτων, σε κάθε περίοδο, θα απασχοληθούν έως διακόσια πενήντα (250) παιδιά.

Το πρόγραμμα είναι **δωρεάν** για τις οικογένειες των ωφελουμένων του Δήμου, οι οποίες θα εξυπηρετούνται κατά προτεραιότητα. Η βασική συνδρομή για τη συμμετοχή στην Αθλητική Κατασκήνωση, ορίζεται στο ποσό των 70 ευρώ.

Για πληροφορίες, απευθυνθείτε στα τηλέφωνα **2106819350, 2106856410.**

[Δείτε εδώ πως υποβάλλουμε αίτηση, τα δικαιολογητικά καθώς και τους όρους και προϋποθέσεις της Αθλητικής Κατασκήνωσης](https://www.chalandri.gr/wp-content/uploads/2025/05/Πως-υποβάλλουμε-αιτήσεις-συμμετοχής-και-δικαιολογητικά.pdf)

[Έντυπο παραλαβής – καταγραφής Υγείας  για τη συμμετοχή στην Αθλητική Κατασκήνωση](https://www.chalandri.gr/wp-content/uploads/2025/05/ΕΝΤΥΠΟ-ΠΑΡΑΛΑΒΗΣ-ΚΑΤΑΓΡΑΦΗΣ-ΣΤΟΙΧΕΙΩΝ-ΥΓΕΙΑΣ-ΑΘΛΗΤΙΚΗΣ-ΚΑΤΑΣΚΗΝΩΣΗΣ-2025.pdf)